গৌড়পাদ "মাণ্ডুক্য কারিকা" রচনা অথবা সম্পাদনা করেছিলেন। এই গ্রন্থটি "গৌড়পাদ কারিকা" বা "আগম শাস্ত্র" নামেও পরিচিত। "মাণ্ডুক্য কারিকা" হল "মাণ্ডুক্য উপনিষদ্‌"-এর ভাষ্য। "মাণ্ডুক্য উপনিষদ্‌" হল সবচেয়ে ক্ষুদ্রায়তন অথচ অন্যতম প্রধান একটি "উপনিষদ্‌"। এই উপনিষদে মাত্র তেরোটি গদ্য পঙক্তি আছে। শঙ্করের সময়ে এটিকে শ্রুতির মর্যাদা দেওয়া হলেও, খুব একটা গুরুত্ব দেওয়া হত না। পরবর্তীকালে এটির গুরুত্ব বৃদ্ধি পায় এবং শেষ পর্যন্ত এটিকে উপনিষদ্‌ দর্শনের সারমর্ম ঘোষণা করা হয়।

"মাণ্ডুক্য কারিকা"-ই অদ্বৈত বেদান্তের প্রাচীনতম প্রাপ্ত সুসংহত গ্রন্থ। তবে এটি অদ্বৈত দর্শনের প্রাচীনতম গ্রন্থ নয়। এমনকি এটি প্রাক্‌-শঙ্কর যুগের একমাত্র সমজাতীয় শিক্ষার বই নয়।
কর্মযোগ
অদ্বৈত অনুশীলন
মাণ্ডুক্য কারিকা
বিবেকানন্দের নব্য-বেদান্ত